Diari Oficial de la Generalitat Valenciana


Sumari del DOGV 1610, del 28-08-1991 (1991/822465)

ORDRE de 14 de juliol de 1991, de la Conselleria d'Agricultura i Pesca, per la qual es regula la denominació d'origen "Nespres Callosa d'En Sarria" i el seu Consell Regulador.
-------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/06/14/(7)/dof/vci/html**

### Dades del document

Número de DOGV
:   1610

Data del DOGV
:   28-08-1991

Secció del DOGV
:   DISPOSICIONS GENERALS

Número del document
:   1991/822465


Data del document
:   14-06-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 14 de juny de 1991, de la Conselleria d'Agricultura i Pesca, per la qual es regula la denominació d'origen "Nespres Callosa d'En Sarrià" i el Consell Regulador.  
Vist el que disposa la Llei 25/1970, de 2 de desembre, sobre el «Estatut del Vi, la Vinya i els Alcohols»; el reglament per a l?execució, aprovat per Decret 835/1972, de 23 de març; els Reials Decrets 1573/1985, d?1 d'agost, i 728/1988, de 8 de juliol, sobre les denominacions d'origen, genèriques i específiques de productes agro- alimentaris no vínics; el Reial Decret 1554/90 de 30 de novembre pel qual s'inclouen els fruits de pinyol i els de llavor, les maduixes, els maduixots, la xufla i l'orxata en el règim de denominacions d'origen, genèriques i específiques; i en l'Ordre de 27 de setembre de 1988, de la Conselleria d?Agricultura i Pesca, per la qual s'estableix amb caràcter provisional la denominació d'origen «Nespres Callosa d'En Sarrià»,  
ORDENE  
Article primer  
S'aprova el Reglament de la denominació d'origen «Nespres Callosa d'En Sarrià» i del Consell Regulador, que figura com a annex a aquesta ordre.  
Article segon  
El reglament que s?aprova es remetrà al Ministeri d'Agricultura, Pesca i Alimentació als efectes que preveu el Reial Decret 728/1988, de 8 de juliol.  
DISPOSICIO FINAL  
Aquesta ordre i el reglament que aprova entraran en vigor l?endemà de la publicació al Diari Oficial de la Generalitat Valenciana.  
València, 14 de juny de 1991.  
El Conseller d?Agricultura i Pesca,   
LLUIS FONT DE MORA I MONTESINOS  
ANNEX  
Reglament de la denominació d?origen «Nespres Callosa d'En Sarrià»  
CAPITOL I   
Disposicions generals  
Article primer  
Segons el que disposa la Llei 25/1970, de 2 de desembre, i el Reglament aprovat per Decret 835/1972, de 23 de març; el Reial Decret 4107/1982, de 29 de desembre, pel qual es transfereixen a la Comunitat Valenciana competències en matèria d'agricultura i pesca; els Reials Decrets 1573/1985, d?1 d'agost, i el 728/1988, de 8 de juliol, sobre les denominacions d'origen, genèriques i específiques de productes agro- alimentaris no vínics; i el Reial Decret 1554/1990, de 30 de novembre, pel qual s'inclouen els fruits de pinyol, els fruits de llavors, les maduixes, els maduixots, la xufla i l'orxata en el règim de denominacions d'origen, genèriques i específiques, queden protegides amb la denominació d'origen «Nespres Callosa d'En Sarrià», les nespres que tinguen les característiques definides en aquest reglament i que complesquen els requisits exigits per aquest i per la legislació vigent.  
Article segon  
1. La protecció atorgada s?estén al nom de la denominació d?origen «Nespres Callosa d'En Sarrià» o «Nísperos Callosa d'En Sarrià».  
2. La denominació d'origen «Nespres Callosa d'En Sarrià» no es podrà aplicar a cap altra classe de nespres que no siga la reconeguda per aquest reglament. Tampoc no es podran emprar termes, expressions o marques que per semblança fonètica o gràfica amb aquesta, puguen induir a confusió a fi d'obtenir la protecció, encara que estiguen precedides per les expressions «tipus», «estil», «gust», «elaborat a», «procedent de» o d'altres anàlogues.  
Article tercer  
La defensa de la denominació d?origen, l'aplicació del reglament, la vigilància del compliment, així com també el foment i el control de la qualitat del producte emparat, són encomanats al Consell Regulador de la Denominació d'Origen, a la Conselleria d?agricultura i Pesca de la Generalitat Valenciana i a la Direcció General de Política Alimentària del Ministeri d?Agricultura, Pesca i Alimentació en l?àmbit de les respectives competències.  
CAPITOL II  
De la producció  
Article quart  
1. La zona de producció de les nespres emparades amb la denominació d?origen «Nespres Callosa d'En Sarrià», estarà constituïda pels terrenys ubicats als termes municipals d'Aigües, Alfaz del Pi, Altea, Beniardà, Benidorm, Benifato, Benimantell, Bolulla, Callosa d'En Sarrià, Confrides, Finestrat, Guadalest, la Nucia, Orcheta, Polop, Relleu, Sella, Tàrbena, la Vila Joiosa, que el Consell Regulador considere aptes per a la producció de nespres de les varietats que s'indiquen en l'article cinqué, i amb les característiques específiques de les protegides per la denominació.  
El Consell Regulador podrà proposar a la Conselleria d?Agricultura i Pesca, l'ampliació de la zona de producció a d'altres localitats i, per a això, adjuntarà els estudis i els informes adients.  
2. La qualificació dels terrenys a l?efecte de la inclusió en la zona de producció la realitzarà el Consell Regulador, i hi hauran de quedar delimitats en la documentació cartogràfica corresponent que dispose aquest consell.  
3. Si és el cas que el titular del terreny no hi està d?acord amb la resolució del consell sobre la qualificació del terreny, podrà recórrer davant la Conselleria d?Agricultura i Pesca de la Comunitat Valenciana, la qual resoldrà prèviament els informes tècnics que es consideren necessaris.  
Article cinquè  
1. Les nespres emparades hauran de pertànyer a les varietats Algar o Algerie i Nadal com a varietats principals, i Golden i Magda com a pol·linitzadores.  
2. El Consell Regulador també podrà proposar a la Conselleria d?Agricultura i Pesca, l?autorització de noves varietats, que després dels assajos i de les experiències escaients es comprove que produeixen fruits de qualitat.  
Article sisè  
1. Les pràctiques de conreu seran les tradicionals que tendesquen a aconseguir les millors qualitats. La formació i el marc de plantació dels arbres i el conreu seran els que en cada moment es consideren òptims per a obtenir-ne la millor qualitat.  
2. El Consell Regulador també podrà autoritzar l?aplicació de les noves pràctiques de conreu, tractaments o treballs que constituesquen un avanç en la tècnica de conreu i que es comprove que no afecten desfavorablement a la qualitat del fruit. Hom retrà compte d'aquests acords a la Conselleria d?Agricultura i Pesca.  
CAPITOL III   
Del condicionament i envasatge  
Article setè  
Hom entendrà per condicionament i envasatge, les pràctiques de recollida, neteja, classificació, selecció i envasatge de nespres que es facen a l'àrea definida a l'article quart.  
Article vuitè  
Les tècniques emprades en el condicionament i envasatge de les nespres protegides seran les adients a fi d'obtenir uns productes de la màxima qualitat i que alhora mantinguen els caràcters tradicionals de les nespres de la zona de producció.  
CAPITOL IV   
Característiques de les nespres protegides  
Article novè  
En el moment de l'expedició després del condicionament i envasatge, les nespres hauran de tenir les següents característiques mínimes de qualitat:  
- Senceres.  
- Provistes de peduncles i de restes de fulcres.  
- Sanes (s'exclouran els fruits afectats per alteracions o podridures).  
- Netes, i pràcticament exemptes de matèries estranyes visibles.  
- Sense humitat exterior anormal.  
- Sense olor i/o sabor estrany.  
Article desè  
Les nespres emparades per la denominació d'origen seran les classificades en les categories Extra i «I» (etiquetes de color roig i de verd) per l'Ordre de 27 de novembre de 1987, per la qual s'aproven les normes de qualitat per a la nespra amb destinació al mercat interior. No es considerarà defecte la presència de «russeting», en forma de traçats lleugers, per causa de la «taca porpra». En qualsevol cas, no hauran de quedar perjudicades ni la qualitat, ni l'aspecte general ni la presentació en l'envàs.  
S'admetrà una tolerància de calibre no superior al 10% en nombre o en massa de fruits que no s'adeqüen als calibres mínims prevists.  
S'admetrà una tolerància de qualitat del 5% en nombre o massa de fruits que no corresponguen a les característiques de la classe.  
El Comité de Qualificació decidirà sobre la qualitat dels productes que tinguen com a destinació el mercat, tant nacional com estranger i podrà disposar de l'assessorament tècnic que estime necessari.  
Article onzè  
Els fruits s'hauran de recol·lectar amb molta cura. Presentaran un desenvolupament adient a la qualitat i un estat, en especial el grau de maduresa, que permeta suportar un transport i condicionament que asseguren l'arribada a la destinació en condicions satisfactòries.  
CAPITOL IV   
Registres  
Article dotzè  
El Consell Regulador de la Denominació d'Origen «Nespres Callosa d'En Sarrià», portarà els següents registres:  
a) Registre de productors.  
b) Registre d'instal·lacions de condicionament i envasatge.  
c) Registre de magatzems.  
Article tretzè  
Les peticions d'inscripció es dirigiran al Consell Regulador i s'hi adjuntaran les dades, documents i comprovants que en cada cas es requeresquen per les disposicions i normes vigents en els impresos que dispose el Consell Regulador.  
El Consell Regulador denegarà les inscripcions que no s?adeqüen als preceptes del reglament o als acords adoptats pel Consell sobre les condicions complementàries de caràcter tècnic que hauran de tenir les instal·lacions i el magatzems.  
La inscripció en aquests registres no eximeix els interessats de l?obligació d'inscriure?s en aquells registres que amb caràcter generals estiguen establerts.  
Article catorzè  
1. Al registre de productors s'inscriuran totes les parcel·les, plantades amb les varietats de nespres incloses en l'article cinquè, situades a la zona de producció.  
2. A la inscripció hi figurarà: el nom del propietari i, si és el cas, el del masover, el parcer, l'arrendatari, el censatari o qualsevol altre títol de domini útil; el nom de la parcel·la, el lloc o paratge, el terme municipal on s'hi troba situada, la superfície en producció i totes les dades que calguen per tal de localitzar-la.  
3. El Consell Regulador lliurarà als propietaris de les parcel·les inscrites i als titulars del conreu una credencial de la inscripció.  
Article quinzè  
1. Al registre de magatzems i al d'instal·lacions de condicionament i envasatge s'inscriuran tots els situats a la zona de producció que es dediquen a l?emmagatzematge, condicionament i/o envasatge de nespres emparades per la denominació d?origen.  
2. A les inscripcions dels registres a què fa referència aquest article hi figurarà: el nom de l'empresa, la localitat, l'emplaçament, els sistemes de condicionament, envasatge i emmagatzemament, la maquinària i les instal·lacions, i totes les dades necessàries per a la identificació i catalogació.  
Si és el cas que l'empresa no es la propietària dels locals, consignarà aquesta circumstància, indicant-ne el nom del propietari.  
3. S'hi adjuntarà un plànol a escala adient, on es reflectiran totes les dades i detalls de la construcció, maquinària i instal·lacions.  
4. Qualsevol modificació de les instal·lacions o dels magatzems s'acreditarà amb la certificació d'haver-ne realitzat la inscripció al Registre d?Indústries Agràries i Alimentàries corresponent.  
Article setzè  
Als registres b) i c) a què fa referència l'article 12é es diferenciaran amb caràcter censal o estadístic les instal·lacions i magatzems que comercialitzen nespres protegides per la denominació d?origen a l?estranger, i que complesquen la legislació vigent en aquesta matèria.  
Article dissetè  
Els locals inscrits als registres hauran de tenir els requisits necessaris de caràcter tècnic i sanitari que estableix la legislació vigent.  
Article divuitè  
1. Per a la vigència de les inscripcions als corresponents registres serà indispensable acomplir a cada moment amb els requisits que imposa aquest capítol i hauran de comunicar al Consell Regulador qualsevol variació que se?n farà i que efecte a les dades subministrades en la inscripció. En conseqüència, el Consell Regulador podrà suspendre o anul·lar les inscripcions si els titulars no s?atenien a les prescripcions.  
El Consell Regulador podrà efectuar les inspeccions periòdiques per tal de comprovar l?efectivitat d?allò que disposa el paràgraf anterior.  
2. Totes les inscripcions dels diferents registres es renovaran en el termini i forma que determine el Consell Regulador En el cas particular del registre de plantacions, les dades s?actualitzaran tots els anys en la data que es determine.  
CAPITOL VI  
Drets i obligacions  
Article dinovè  
1. Només les persones naturals o jurídiques, les plantacions de les quals estiguen inscrites al corresponent registre podran produir nespres que puguen ser protegides per la denominació d'origen.  
2. Només es podrà aplicar la denominació d'origen «Nespres Callosa d'En Sarrià» a les nespres procedents de les plantacions inscrites que siguen condicionades i envasades d?acord amb les normes exigides per aquest reglament i que posseesquen les condicions qualitatives, tècniques i organolèptiques que han de caracteritzar-les. 3. El dret a l?ús dels noms emparats per aquesta denominació d'origen en propaganda, publicitat, documentació o etiquetes, és exclusiu de les firmes inscrites als registres esmentats.  
4. Pel simple fet de la inscripció als registres corresponents, les persones naturals o jurídiques inscrites queden obligades al compliment de les disposicions d?aquest reglament i els acords, que dins de la competència, dicten la Conselleria d?agricultura i Pesca de la Generalitat Valenciana i el Consell Regulador, com també a pagar les exaccions que els corresponguen.  
5. Per a l?exercici de qualsevol dret atorgat per aquest reglament, o per poder beneficiar-se dels serveis del Consell Regulador, les persones naturals o jurídiques que tinguen inscrites les plantacions i instal·lacions hauran d'estar al corrent del pagament de llurs obligacions.  
Article vintè  
Als terrenys ocupats per les plantacions inscrites al Registre de Plantacions i en llurs construccions annexes, no hi podrà haver nespres procedents de parcel·les sense dret a la denominació d'origen.  
Article vint-i-unè  
Les firmes inscrites als corresponents registres, podran emprar, després de l'autorització prèvia del Consell Regulador, els noms comercials que tinguen registrats en propietat o autoritzats pels propietaris.  
Per a l?eficàcia de l'autorització caldrà sol·licitar-ho del Consell Regulador amb els comprovants que aquest exigesca, i haurà de fer manifestació expressa que es responsabilitzarà de tot allò referent a l?ús del nom en les nespres emparades per la denominació d'origen. El dret a 1 ús de la denominació d'origen en propaganda, publicitat, documentació o etiquetes, és exclusiu de les firmes inscrites als registres corresponents.  
Article vint-i-dosè  
A les etiquetes dels envasos hi figurarà obligatòriament de forma destacada el nom de la denominació d'origen, a més de les dades que amb caràcter general es determinen en la legislació vigent.  
Abans de la posada en circulació, les etiquetes s'hauran d'autoritzar pel Consell Regulador, als efectes que es relacionen en aquest reglament. Es denegarà l'aprovació de les etiquetes que per qualsevol causa puguen confondre el consumidor.  
També podrà ser anul·lada, després de l'audiència prèvia de la firma interessada, l'autorització d'una concedida amb anterioritat quan hagen canviat les circumstàncies de l?entitat propietària.  
Qualsevol que siga el tipus d?envàs en què s'expedesquen les nespres per al consum, aniran provistes d'una contraetiqueta numerada, proporcionada pel Consell Regulador que s'haurà de col·locar abans de l?expedició, d?acord amb les normes que establesca el Consell Regulador.  
El Consell Regulador prendrà un emblema o logotip com a símbol de la denominació d'origen.  
Article vint-i-tresè  
El Consell Regulador vigilarà en cada campanya les quantitats de nespres emparades per la denominació d'origen expedides per cada firma inscrita en els corresponents registres, d'acord amb les quantitats de nespres procedents de les plantacions inscrites, pròpies o alienes, i segons les existències i/o adquisicions de nespres a d'altres firmes inscrites.  
Article vint-i-quatre  
Per tal de poder controlar la producció, condicionament, envasatge i expedició, així com també els volums d?existències, si és el cas, i tot allò que siga necessari per a poder acreditar l?origen i la qualitat de les nespres emparades, les persones físiques o jurídiques titulars de plantacions o instal·lacions estaran obligades a complir amb les següents formalitats:  
a) Els titulars de les plantacions inscrites presentaran, una vegada acabada la recol·lecció i sempre abans del 30 de setembre de cada any, una declaració de la collita obtinguda indicant-ne la destinació del producte i si és el cas de venda, el nom del comprador Les entitats associatives agràries podran tramitar en nom dels associats aqueixes declaracions.  
b) Totes les firmes inscrites als registres regulats als apartats b) i c) de l'article 12 hauran de declarar abans del 30 de setembre de cada any, la quantitat de producte emparat, diferenciant-ne els diversos formats d'envasatge. Caldrà consignar la procedència i la quantitat. Mentre hi hagen existències hauran de declarar mensualment les vendes efectuades.  
Aquestes declaracions no podran facilitar-se ni publicar-se més que en forma genèrica, sense ninguna referència de caràcter individual. Qualsevol infracció d?aquesta norma pel personal efecte al Consell Regulador es considerarà com una falta molt greu.  
Article vint-i-cinquè  
Les partides de nespres envasades que per qualsevol causa presenten defectes o alteracions sensibles, o que en el condicionament o envasatge s'hagen incomplit els preceptes d?aquest reglament o d'altres disposicions vigents, seran desqualificades pel Consell Regulador, amb exclusió de la protecció que presta la denominació d?origen.  
A partir de la iniciació de l?expedient de desqualificació els productes hauran de romandre degudament aïllats i retolats, sota control del Consell Regulador, que determinarà la destinació del producte desqualificat, i que en ningú cas podrà transferir-se a cap altra instal·lació inscrita.  
En cas que el Consell Regulador detecte anomalies o defectes en la producció, condicionament, envasatge o comercialització, advertirà el responsable del producte perquè corregesca les deficiències. Si en el termini que es concedeix no se subsana, es desqualificarà el producte de la mateixa manera que s'ha expressat en el punt anterior.  
CAPITOL VII   
Del Consell Regulador  
Article vint-i-sisè  
El Consell Regulador és un organisme integrat en la Conselleria d'Agricultura i Pesca de la Generalitat Valenciana, amb atribucions decisòries en totes les funcions que se li encomanen en aquest reglament, d?acord amb el que determina la legislació vigent.  
L?àmbit de competència, sense perjudici del que estableix l'article 28é, estarà determinat:  
a) En l?àmbit territorial, per la zona de producció.  
b) Pel que fa als productes, pels protegits per la denominació d'origen en qualsevol de les fases de producció, condicionament, envasatge i circulació.  
c) Pel que fa a les persones, per les inscrites en els diferents registres.  
Article vint-i-setè  
Es una missió principal del Consell Regulador la d'aplicar els preceptes d'aquest reglament i vetlar pel compliment, i és per això que exercirà les funcions que amb caràcter general s'encomana als consells reguladors en l'article 87 de la Llei 25/1970 i les disposicions complementàries, així com també els que expressament s'indiquen en l'articulat d'aquest reglament.  
El Consell Regulador vetlarà especialment per la promoció i propaganda del producte emparat per a l'expansió dels mercats.  
Article vint-i-vuitè  
El Consell Regulador queda expressament autoritzat per a vigilar les nespres no protegides per la denominació d?origen que es produesquen, condicionen, envasen, comercialitzen o transiten dins la zona de producció, i retrà compte de les incidències a la Conselleria d'Agricultura i Pesca, mitjançant la remissió d'una còpia de les actes que s'estenguen, sense perjudici de la intervenció dels organismes competents per a aquesta vigilància.  
Article vint-i-novè  
1. El Consell Regulador estarà constituït per:  
a) Un president.  
b) Un sots- president.  
c) Sis vocals, tres d'ells representants del sector productor, elegits per i entre les persones les plantacions de les quals hi figuren inscrites al registre a) de l'article 12é, i els altres tres del sector de condicionament, envasatge i emmagatzematge, elegits per i entre les persones inscrites als registres b) i c) de l?esmentat article 12é.  
d) Dos vocals amb coneixements especials sobre el conreu i la comercialització de la nespra, designats per la Conselleria d?Agricultura i Pesca.  
2. La Conselleria d?agricultura i Pesca designarà el president i el sots- president, a proposta del Consell Regulador, un d'ells d?entre el sector productor i l'altre d?entre el sector de condicionament, envasatge i emmagatzematge.  
Per cadascun dels càrrecs de vocals del Consell Regulador, es designarà un suplent elegit de la mateixa forma que el titular, i pertanyent al mateix sector del vocal que ha de suplir.  
3. Els càrrecs de vocals es renovaran cada quatre anys, i podran ser reelegits.  
Si és el cas de cessament d'un vocal per qualsevol causa, es procedirà a acreditar el substitut en la forma establerta, si bé el manament del nou vocal serà pel temps que restava al vocal substituït.  
4. El termini per a la presa de possessió dels vocals serà com a màxim d'un mes, comptador des de la data de l?elecció o designació.  
5. Deixarà la plaça vacant el vocal que durant el període de vigència del seu càrrec siga sancionat per la infracció greu en les matèries que regula aquest reglament, bé personalment o a la firma a què pertanya. Així mateix, deixarà la plaça vacant per absència injustificada a tres sessions consecutives o cinc alternatives, o per deixar la plaça vacant als registres de la denominació d'origen.  
Article trentè  
Els membres del Consell Regulador a què es refereixen els apartats a), b) i c) de l'article anterior, hauran d?estar vinculats als sectors que representen, bé directament o per ser directius de societats que es dediquen a les activitats que han de representar. No obstant això, una persona natural o jurídica no podrà tenir al Consell Regulador doble representació, una al sector productor i l'altra en la resta de sectors.  
Els vocals elegits per pertànyer en qualitat de directius d'una firma inscrita, cessaran en el càrrec en cessar com a directiu d?aqueixa firma, encara que continuaren vinculats al sector per haver passat a una altra empresa. Llavors, es procedirà a designar el substitut en la forma establerta.  
Article trenta-unè  
1. Correspon al president:  
a) Representar el Consell Regulador. Aquesta representació podrà delegar-la en qualsevol membre del Consell Regulador de manera expressa, en els casos que siga necessària.  
b) Complir i fer complir les disposicions legals i reglamentàries.  
c) Administrar els ingressos i els fons del Consell Regulador i ordenar els pagaments.  
d),Convocar i presidir les sessions del Consell Regulador, fixar l?ordre del dia i sotmetre a la decisió d?aquest els assumptes dels quals és competent, i també executar els acords adoptats.  
e) Organitzar el règim interior del Consell Regulador.  
f) Contractar, suspendre o renovar el personal del Consell Regulador, després de l'acord previ d?aquest.  
g) Organitzar i dirigir els serveis.  
h) Informar els organismes, superiors de les incidències que en la producció i en el mercat es produesquen.  
i) Remetre a la Conselleria d?Agricultura i Pesca els acords que per al compliment general acorda el Consell Regulador, en virtut de les atribucions que li atorga aquest reglament, i els que per llur importància estime que els ha de conéixer.  
j) D?altres funcions que el Consell Regulador acorda o que li encomane la Conselleria d?agricultura i Pesca.  
2. La durada del mandat del president és de quatre anys i podrà ser reelegit.  
El president cessarà en expirar el termini del mandat, o a petició pròpia, una vegada acceptada la dimissió.  
Si és el cas de cessament o mort, el Consell Regulador en el termini d'un mes proposarà un nou president.  
Article trenta-dosè  
1. Correspon al sots- president:  
a) Substituir el president en absència d'aquest.  
b) Assumir les funcions que li delegue el president, així com també, les que específicament s'acorden pel Consell Regulador.  
2. La durada del mandat del sots- president és de quatre anys.  
El sots- president cessarà en acabar el període de mandat, o a petició pròpia, una vegada acceptada la dimissió.  
Si és el cas de cessament o mort del president, el substituirà fins la designació del nou president.  
Si és el cas de cessament o mort, el Consell Regulador, en el termini d'un mes, proposarà un nou sots- president.  
Article trenta-tresè  
El Consell Regulador es reunirà quan ho convoque el president, bé per iniciativa pròpia, bé a petició de la meitat dels vocals, i serà obligatòria celebrar una sessió, si més no, una vegada cada trimestre.  
Les sessions del Consell Regulador es convocaran almenys amb quatre dies d?antelació i s?adjuntarà a la citació l?ordre del dia per a la reunió. En aquesta no es tractarà més assumptes que els assenyalats prèviament. En cas de necessitat, si així ho requereix la urgència de l'assumpte a judici del president, se citarà els vocals per telegrama amb vint-i-quatre hores d?antelació com a mínim. En qualsevol cas, el Consell Regulador quedarà vàlidament constituït si en són presents la totalitat dels membres i així ho acorden per unanimitat.  
Els acords del Consell Regulador s?adoptaran per majoria dels membres presents, i perquè tinguen validesa caldrà que en siguen presents més de la meitat dels components. El president tindrà vot de qualitat.  
A fi de resoldre les qüestions de tràmit, o en aquells casos en què es considere necessari, podrà constituir-se una comissió permanent que estarà formada pel president, el sots- president i dos vocals titulars, un de cada sector, designats pel ple de l?organisme. En la sessió, que s'acorda la constitució de la comissió permanent, s?acordarà també les missions específiques que li competeixen i les funcions que exercirà. Totes les resolucions que adopte la comissió permanent es comunicaran al Ple del Consell Regulador en la primera reunió que celebre.  
Article trenta-quatrè  
1. Per tal d'acomplir els fins que té encomanants el Consell Regulador disposarà del personal necessari, i la plantilla figurarà dotada amb el pressupost propi del Consell Regulador.  
El Consell Regulador designarà un secretari que tindrà les següents comeses específiques:  
a) Preparar els treballs del Consell Regulador i tramitar l?execució dels acords.  
b) Assistir a les sessions amb veu però sense vot, cursar convocatòries, estendre actes i custodiar els llibres del Consell Regulador.  
c) Els assumptes relatius al règim interior de l?organisme, tant de personal com administratiu.  
d) Per a les funcions tècniques que té encomanades, el Consell Regulador disposarà dels serveis tècnics necessaris, la direcció dels quals recaurà en un tècnic competent.  
2. Per als serveis de control i vigilància disposarà d'inspectors o veedors propis.  
Aquests inspectors els designarà el Consell Regulador i els habilitarà la Conselleria d?Agricultura i Pesca, amb les següents atribucions inspectores:  
a) Sobre les plantacions ubicades a la zona de producció.  
b) Sobre els productes protegits, en l?àmbit de la denominació d'origen.  
El Consell regulador podrà contractar, a fi de realitzar els treballs urgents, el personal necessari, sempre i quan tinga aprovat en el pressupost una dotació per a aquest concepte.  
A tot el personal del Consell Regulador, tant de caràcter fix com eventual se li aplicarà la legislació laboral.  
Article trenta-cinquè  
1. El Consell Regulador establirà un comitè de qualificació de les nespres. Estarà format per tres experts i per un delegat del president del Consell, i tindrà com a comesa informar sobre la qualitat dels productes destinats al mercat, tant nacional com estranger. A més a mes, aquest comitè podrà disposar dels assessoraments necessaris.  
2. El president del Consell Regulador resoldrà allò que procedesca, i si s'escau, la desqualificació del producte en la forma prevista en l?article 25é. La resolució del president del Consell Regulador, en cas de desqualificació, tindrà caràcter provisional durant les 24 hores següents.  
Si en aquest termini l?interessat sol·licita la revisió de la resolució, aquesta haurà de passar al ple del Consell Regulador convocat amb caràcter d?urgència per a resoldre allò que procedesca. Si en aqueix termini no se sol·licita la revisió, la resolució del president esdevindrà ferma.  
Les resolucions del president o del Consell Regulador, si és el cas, es podran recórrer en alçada davant la Conselleria d?agricultura i Pesca.  
El Consell Regulador dictarà les normes per al funcionament del Comité de Qualificació.  
Article trenta-sisè  
Els acords del Consell Regulador que no tinguen caràcter particular i afecten una pluralitat de subjectes es notificaran per mitjà de circulars exposades a les oficines del Consell Regulador.  
El Consell Regulador podrà remetre aquestes circulars a d'altres entitats interessades.  
Els acords i les resolucions que adopte el Consell Regulador seran recurribles en qualsevol cas davant la Conselleria d?Agricultura i Pesca.  
Article trenta-setè  
El finançament de les obligacions del Consell Regulador s'efectuarà amb els següents recursos:  
1. Amb el producte de les exaccions parafiscals que es fixen en l'article 90è de la Llei 25/70, a les quals s'aplicaran els següents tipus:  
a) Per a les exaccions anuals sobre plantacions inscrites, fins l'1% de la base. La base serà el producte del nombre d'hectàrees de nespres inscrites a nom de cada interessat, pel valor mitjà en pessetes de la producció d'una hectàrea en les tres campanyes precedents.  
b) Sobre el producte emparat s?aplicarà una taxa fins l'1% del valor dels productes, i amb un increment fins el doble del preu de cost de la contraetiqueta.  
c) Una taxa per expedició de certificats i visats de factures.  
Els subjectes passius de les exaccions seran:  
De la a), els titulars de les plantacions inscrites.  
De la b), els titulars d'instal·lacions de condicionament i envasatge i els magatzems inscrits que expedesquen nespres al mercat.  
De la c), els sol·licitants de certificats i visats de factures.  
2. Les subvencions, legats i donatius que reben.  
3. Les quantitats que pogueren percebre en concepte d'indemnitzacions per danys i perjudicis ocasionats al Consell Regulador o als interessos que representen.  
4. Els béns que constituesquen el seu patrimoni i els productes de la venda d'aquest.  
Els tipus impositius fixats en aquest article podran variar-se a proposta del Consell Regulador, per la Conselleria d?agricultura i Pesca quan les necessitats pressupostàries del Consell Regulador així ho exigesquen i sempre que s'ajusten als límits establerts en la Llei 25/1970 i les disposicions complementàries.  
La gestió dels ingressos i de les despeses que hi figuren en els pressupostos correspon al Consell Regulador.  
CAPITOL VIII   
De les infraccions, sancions i procediments  
Article trenta-vuitè. Normativa aplicable  
Totes les actuacions que calga desenvolupar en matèria de tramitació d'expedients sancionadors i tipificació d'infraccions s?ajustaran al que es disposa en la Llei 25/70, de 2 de desembre; en el reglament aprovat pel Decret 835/1972, de 23 de març; en el Reial Decret 1945/1983, de 22 de juny; en la Llei de Procediment Administratiu de 17 de juliol de 1958; en aquest reglament i en la resta de la legislació vigent.  
Per a l?aplicació de la normativa anterior es tindrà en compte el que estableix el Reial Decret 4107/1982, de 29 de desembre, de traspàs de funcions i serveis de l'Administració de l?Estat a la Comunitat Autònoma Valenciana en matèria d?Agricultura i pesca.  
Article trenta-novè. Tipificació de les infraccions  
1. Les infraccions comeses per persones inscrites en algun dels registres de la denominació d?origen es classificaran, a l?efecte de la sanció, de la següent manera:  
a) Faltes administratives: Són en general, les inexactituds i omissions en les declaracions, guies assentaments, llibres de registre i la resta de documents i, en concret, les següents:  
- Falsejar i ometre les dades i els comprovants en els casos que es requeresquen per a la inscripció als registres.  
- No comunicar immediatament al Consell Regulador les variacions en les dades subministrades en el moment de la inscripció.  
- Ometre o falsejar les dades relatives a les collites o moviments d?existències.  
- Infringir els acords del Consell Regulador en els assumptes que regula aquest apartat a).  
b) Infraccions antireglamentàries al que és previst pel que fa a producció i elaboració de productes emparats, i que entre d'altres, són:  
- Incomplir les normes sobre pràctiques de conreu.  
- Infringir els acords del Consell Regulador en les matèries que regula aquest apartat b).  
c) Infraccions per ús indegut de la denominació d?origen o per actes que la perjudiquen o desprestigien, i que entre d'altres, són:  
- Emprar la denominació d?origen per a nespres que no s'hagen produït d?acord amb les normes establertes per la legislació vigent i per aquest reglament o que no reunesquen les condicions que han de caracteritzar-les.  
- Emprar noms comercials, marques o etiquetes no aprovats pel Consell Regulador en els casos a què es refereix aquest apartat e).  
- Utilitzar locals en magatzems no autoritzats.  
- Utilitzar o negociar indegudament amb documents, etiquetes, contraetiquetes, segells, etc., propis de la denominació d'origen.  
- Expedir nespres que no corresponguen a les característiques de qualitat mencionades en els seus mitjans de comercialització.  
- Expedir, comercialitzar o posar en circulació nespres de la denominació d?origen desprovistes d?etiquetes o contraetiquetes numerades, o sense el mitjà de control establert pel Consell Regulador.  
- Envasar o etiquetar envases en locals que no estiguen inscrits en el Consell Regulador o no ajustar-se en l?etiquetat als acords d'aquest.  
- Infringir els acords del Consell Regulador, especialment pel que fa referència a l?envasatge, documentació i etiquetat.  
2. Infraccions comeses per persones no inscrites als registres del Consell Regulador són, entre d'altres:  
a) Usar indegudament la denominació d?origen.  
b) Utilitzar noms comercials, marques, expressions, signes i emblemes que per l?entitat o similitud gràfica o fonètica amb els noms protegits per la denominació d?origen, o amb els signes o emblemes característics d'aquestes, pugen induir a confusió sobre la natura o l?origen dels productes, sense perjudici dels drets adquirits que siguen degudament reconeguts pels organismes competents.  
c) Emprar els noms geogràfics protegits per la denominació d?origen en etiquetes, o propaganda de productes, encara que vaja precedit dels termes «tipus» o d'altres anàlegs.  
d) Qualsevol acció que cause perjudici o desprestigi a la denominació d?origen o tendesca a produir confusió en el consumidor respecte d?aquella.  
3. Les infraccions al que preveu aquest reglament prescriuen als cinc anys de la comissió, i és per això, que tota la documentació relativa a la tramitació s'haurà de conservar en aqueix període.  
Article quarantè. Sancions  
1. Les bases per a la imposició de les multes es determinaran segons l?article 120é del Decret 835/1972.  
2. Les faltes administratives se sancionaran amb multes de l'1 al 10 per 100 de la base de cada hectàrea, si és el cas de plantació, o del valor de les mercaderies afectades. Les faltes lleus se sancionaran amb admonició.  
3. Les infraccions antireglamentàries se sancionaran amb multes del 2 al 20 per cent de la base per cada hectàrea, si és el cas de plantacions, o del valor de les mercaderies afectades. En aquest darrer cas, la mercaderia serà comissada.  
4. Les infraccions per ús indegut de la denominació d?origen o per actes que la desprestigien o la perjudiquen se sancionaran amb multes des de 20.000 pessetes fins el doble del valor de la mercaderia o els productes afectats si el valor superava les 20.000 pessetes, i, a més, amb el comís de la mercaderia.  
5. En els casos d'infraccions greus, a més de les multes previstes als apartats 3 i 4 d?aquest article, podrà sancionar-se a l?infractor amb la suspensió temporal del dret a l?ús de la denominació d?origen, i fins i tot, de la baixa definitiva.  
La suspensió temporal comporta la pèrdua del dret a l?ús de certificats d?origen, etiquetes i qualsevol distintiu del Consell Regulador  
La baixa implica l?exclusió dels registres i la pèrdua dels drets inherents a la denominació d?origen.  
6. Les multes s'hauran de pagar dins del termini dels quinze dies hàbils immediats al de la notificació, i també l?import de les despeses de presa i anàlisi de mostres, si n'hi hagués. En cas contrari es procedirà per la via de constrenyiment. Per a recórrer en alçada és requisit imprescindible l?ingrés previ de la totalitat de la sanció imposada.  
Article quaranta-unè. Resolució d?expedients  
1. La resolució dels expedients sancionadors, incoats pel Consell Regulador, correspon al mateix Consell si la multa assenyalada no excedia de 50.000 pessetes. Si excedia, s'elevarà la proposta a la Conselleria d?Agricultura i Pesca.  
2. La resolució dels expedients per infraccions comeses per empreses ubicades fora de la Comunitat Valenciana contra aquesta denominació d?origen, correspondrà a l'Administració Central de l?Estat.  
3. A l?efecte de determinar la quantia a què es refereix l'apartat 1, s?addicionarà l?import de la multa al valor de la mercaderia comissada.  
4. La decisió sobre el comís de la mercaderia o la destinació correspondrà a qui tinga la facultat de resoldre l?expedient.  
5. En els casos que la infracció concernesca a l?ús indegut de la denominació d?origen, i això implique una falsa indicació de procedència, el Consell Regulador, sense perjudici de les actuacions i sancions administratives pertinents, podrà acudir als tribunals exercitant les accions civils i penals reconegudes en la legislació sobre la propietat industrial.  
6. En tots el casos en què la resolució de l?expedient siga amb multa, l?infractor haurà de pagar les despeses originades per les preses i anàlisis de mostres, o pel reconeixement que s'hagués realitzat i la resta de despeses que ocasionen la tramitació i la resolució de l?expedient, d?acord amb el que disposa el Decret 496/1960, que convalida la taxa per gestió tècnico- facultativa dels serveis agronòmics.  
DISPOSICIO TRANSITORIA  
L?actual Consell Regulador de la denominació d?origen «Nespres Callosa d'En Sarrià», «Nísperos Callosa d'En Sarrià», assumirà la totalitat de les funcions que corresponen al Consell Regulador a què es refereix el capítol VII, i continuaran els actuals vocals en l'acompliment de llurs càrrecs fins que el Consell Regulador quede constituït d'acord amb el que preveu l'article 29 d?aquest reglament.  
DISPOSICIONS FINALS  
Primera  
El Consell Regulador de la denominació d?origen «Nespres Callosa d'En Sarrià», «Nísperos Callosa d'En Sarrià», tindrà la seu definitiva a Callosa d'En Sarrià.  
Segona  
Aquesta ordre es notificarà al Ministeri d?Agricultura, Pesca i Alimentació per al coneixement i posterior ratificació a efectes del que estableix l?epígraf h) de la lletra b) de l'Annex I del Reial Decret 4107/1982, de 29 de desembre, sobre traspàs de funcions i serveis de l'Administració de l?estat a la Comunitat Autònoma Valenciana en matèria d'agricultura i pesca.


Còpia Permalink ELI